Izaskun Lacunza Aguirrebengoa

Izaskun Lacunza Aguirrebengoa (Iruñea, Nafarroa Garaia, XX. mendea) zientzialaria da, Zientzia eta Teknologiarako Espainiako Fundazioaren (FECYT) zuzendaria 2024ko apirilean.

 Bizitza 
Elikagaien Zientzian eta Teknologian lizentziatu zen, eta, gero, Zientzia Kimikoetan doktoratu zen Madrilgo Unibertsitate Autonomoan. Tesiaren izenburua Desarrollo de métodos de electroforesis capilar para el análisis de formas de glicoproteínas de interés farmacéutico y clínico (Interes farmazeutiko eta klinikoko glikoproteina formak analizatzeko elektroforesi kapilarreko metodoen garapena) izan zen, Gobernantzako Programa Exekutibo bat ikasi zuen ESADEko Sektore Publikoan.

 Lan ibilbidea 
2009an hasi zen FECYTen lanean, eta, urteetan zehar, aholkularitza zientifikoko proiektuen kudeaketan, mugikortasunean eta talentu zientifikoa erakartzen espezializatu da, baita zientzia irekian eta ikerketan genero-berdintasuna sustatzen ere. 

Besteak beste, proiektu hauexek kudeatu eta/edo zuzendu ditu: EURAXESS ekimena, talentua erakartzeko, eta REBECA eta FELISE programak, karrera zientifikoa genero-ikuspegiarekin sustatzeko. Politika Publikoetarako Zientzia saila ere zuzendu du.

2012 eta 2014 urteen artean, Europako Ikerketa Liburutegien Sareko zuzendari exekutiboa izan zen, eta urte batzuetan Diputatuen Kongresuko Zientzia eta Teknologia Bulegoko koordinatzailea ere izan zen, C Bulegoa izenez ezagutzen dena.

2024. urteko apirilean, Zientzia, Berrikuntza eta Unibertsitate Ministerioaren mendeko Zientzia eta Teknologiarako Espainiako Fundazioaren zuzendari nagusi berria izendatu zuten.

 Erreferentziak 

 Kanpo estekak 

Kategoria:Nafarroa Garaiko zientzialariak
Kategoria:Emakume zientzialariak